মহিন্দ রাজাপক্ষ আন্তর্জাতিক ক্রিকেট স্টেডিয়াম
মহিন্দ রাজাপক্ষ আন্তর্জাতিক ক্রিকেট স্টেডিয়াম (সিংহলি: මහින්ද රාජපක්ෂ ජාත්‍යන්තර ක්‍රීඩාංගනය, তামিল: மகிந்த ராசபக்ச பன்னாட்டுத் துடுப்பாட்ட அரங்கம்) বা সূর্যবিভা আন্তর্জাতিক ক্রিকেট স্টেডিয়াম শ্রীলঙ্কার হাম্বানটোটায় অবস্থিত একটি আন্তর্জাতিক ক্রিকেট স্টেডিয়াম। ২০১১ ক্রিকেট বিশ্বকাপকে সামনে রেখে ২০১০ সালে স্টেডিয়ামটি নির্মিত হয়। বিশ্বকাপের মোট দু'টি ম্যাচ স্টেডিয়ামটিতে অনুষ্ঠিত হয়। ২০১২ আইসিসি বিশ্ব টুয়েন্টি২০-এর উদ্বোধনী ম্যাচসহ মোট তিনটি ম্যাচ এ স্টেডিয়ামে অনুষ্ঠিত হয়। স্টেডিয়ামটির ধারণক্ষমতা ৩৫,০০০।